[{"text_idx": "#000000", "text": "mae bywydau du o bwys: adnoddau"}, {"text_idx": "#000001", "text": "Fel sefydliad dan arweiniad Pobl Ddu sydd wedi\u2019i leoli yn Nhre-biwt, Caerdydd, ein nod yw gwireddu hunan benderfyniad yn achos cymunedau lleiafrifol ar draws Cymru gyfan trwy gydnabod a dathlu harddwch amrywiaeth a chreu gofod lle gall ein cymuned fynegi eu hangerdd a sicrhau llwyddiant."}, {"text_idx": "#000002", "text": "Mae hiliaeth yn brofiad byw bob dydd i lawer o\u2019r myfyrwyr, tiwtoriaid a chreadigion rydyn ni\u2019n gweithio gyda nhw \u2013 o\u2019r digwyddiadau amlycaf sydd a\u0302 chymhelliant hiliol i\u2019r micro-ymosodiadau cynnil. Rydym yn byw mewn cymdeithas sydd wedi\u2019i strwythuro gan anghyfiawnder hiliol; yng Nghymru mae hyn yn cael effeithiau dwys ar allu cael at gyfleoedd cymdeithasol ac economaidd yn ogystal ag iechyd a lles personol. Ein gwaith beunyddiol yw creu newid, yn y diwydiannau creadigol yn ogystal ag ym mywydau unigol y bobl ifanc rydyn ni\u2019n eu mentora. Rydym bob amser wedi, ac fe fyddwn yn parhau i sefyll gyda\u2019n cymuned i ymladd yn erbyn gormes hanesyddol a hiliaeth systemig."}, {"text_idx": "#000003", "text": "Mae datgymalu systemau gormes yn gofyn am ymroddiad ac ymrwymiad \u2013 rydyn ni yma, rydyn ni\u2019n cefnogi\u2019r mudiad #blacklivesmatter heddiw ac i\u2019r dyfodol. Byddwn yn parhau i weithio fel na fydd y genhedlaeth nesaf yn wynebu\u2019r un gwahaniaethu, anghydraddoldeb ac anghyfiawnder ag sy\u2019n bodoli heddiw."}, {"text_idx": "#000004", "text": "Er mwyn llywio ac addysgu ein cynulleidfaoedd, rydym wedi casglu rhestr gynyddol o adnoddau sy\u2019n cynnwys sefydliadau i\u2019w cefnogi, deunyddiau darllen, podlediadau, ffilmiau a mwy."}]